Տերտերի և նրա Բալդի ծառայի հեքիաթը (մուլտֆիլմ, 1973)

«Տերտերի և նրա Բալդի ծառայի հեքիաթը» (ռուս.՝ «Сказка о попе и о работнике его Балде»), խորհրդային նկարված մուլտիպլիկացիոն ֆիլմ և երաժշտական ներկայացում Ալեքսանդր Պուշկինի համանուն հեքիաթի (1830) մոտիվներով։ Ստեղծվել է «Սոյուզմուլտֆիլմ» կինոստուդիայում 1973 թվականին։
Մուլտֆիլմի բոլոր հերոսների խոսքերը հեքիաթից հատվածներ են, որ Անատոլի Բիկանովի երաժշտությամբ կատարում է Օլեգ Անոֆրիևը։


== Սյուժե ==
Մուլտֆիլմը պատմում է ժլատ տերտերի մասին, որը որոշում է խնայել իր միջոցները և աշխատանքի է վերցնում Բալդիին ճակատին տարեկան երեք կտտոց տալու դիմաց։ Բալդին աշխատում է ջանասիրությամբ, մոտենում է վճարելու ժամանակը, և տերտերն սկսում է սվելի ու ավելի վախենալ։ Մի անգամ՝ գիշերային մղձավանջից հետո, կինը նրան առաջարկում է միջոց, թե ինչպես կարելի է ազատվել այդ աղետից։ Տերտերն իր ծառային ուղարկում է ծովի մոտ՝ սատանաներից ուզելու իր ապառիկը։ Բայց Բալդին չի շփոթվում, խորամանկությամբ հաղթում է սատանաներին, տերտերին տալիս իր ուղածը և պահանջում իր վարձը։


== Ստեղծողներ ==
Սցենարի հեղինակ – Իրինա Կրյակովա, Ինեսա Կովալևսկայա
Ռեժիսոր – Ինեսա Կովալևսկայա
Բեմադրող նկարիչ – Բորիս Ակուլինիչև
Կոմպոզիտոր – Անատոլի Բիկանով
Հնչյունային օպերատորներ – Ն. Դանիլին, Վլադիմիր Կուտուզով
Օպերատոր – Միխայիլ Դրույան
Մոնտաժող – Իզաբելա Գերասիմովա
Նկարիչ-մուլտիպլիկատորներ – Օլեգ Սաֆրոնով, Օլեգ Կոմարով, Վիտալի Բոբրով, Ալեքսանդր Գորլենկո, Վիկտոր Լիխաչյով, Վիոլետա Կոլեսնիկովա, Նիկոլայ Ֆեոդորով
Նկարիչ-դեկորատորներ – Իրինա Տրոյանովա, Ելենա Տանենբերգ
Օգնականներ – Ս. Սկրեբնևա, Զոյա Կրեդուշինսկայա
Խմբագիր – Արկադի Սնեսարև
Ֆիլմի տնօրեն – Ֆեոդոր Իվանով
Երգերի կատարող – Օլեգ Անոֆրիև


== Տարբերություններ բնօրինակից ==
Մուլտֆիլմում Բալդին պարաները չի գցում ծովը, ինչպես հեքիաթում է, այլ նվագում է բալալայկա՝ սատանաներին խանգարելով նվագել ջազային պարային երաժշտություն, ինչը ժամանակակից տարր է։
Մուլտֆիլմում բաց է թողնված այն էպիզոդը, երբ Բալդին սպառնում է փայտը նետել ամպի վրա։ Նապաստակների՝ ստանայի ճուտի դեմ տարած հաղթանակից հետո նա անսպասելիորեն սկսվում է նրա ուժի փորձությունը ձիու օգնությամբ։ Սատանի ճուտը պարտվում է ու լաց լինում՝ գնալով պարկի հետևից։
Հեքիաթում առաջին կտտոցից հետո տերտերը թռչում է մինչև առաստաղ, երկրորդից հետո կորցնում է խոսելու ունակությունը, իսկ մուլտֆիլմում հակառակն է։ Մուլտֆիլմում երրորդ կտտոցից հետո տերտերը թռչում է երկինք, որտեղից ընկնում է միայն նրա կոշիկը, իսկ հեքիաթուն նա խելագարվում է, բայց մնում կենդանի։


=== Բացակայում է հեքիաթում, բայց կա մուլտֆիլմում ===
Մուլտֆիլմում ավելացվել է նոր օրիգինալ կերպար՝ բրդոտ արջը, որն ամբողջ ընթացքում ուղեկցում է Բալդիին ու օգնում նրան իր բոլոր գործերում։ Նա պարում է բալալայկայի նվագի ներքո, ձայնակցում Բալդիին, քնում նրա հետ ծղոտի կույտի վրա, նրա հետ հնձում դաշտը, օգնում ավլել փողոցը և նույնիսկ տանում է տերտերին սատանաների տված հարկի պարկը։


== Թողարկում ==
Խորհրդային «Мелодия» ձայնագրության ընկերությունը թողարկել է մուլտֆիլմի աուդիոտարբերակը մյուզիքլի տեսքով գրամոֆոնի սկավառակով։
1990-ական թվականների սկզբին մուլտֆիլմը թողարվել է տեսաերիզով «Крупный план» կինոմիության կողմից։ 1990-ական թվականների կեսերին թողարկվել է VHS Studio PRO Video տարբերակով Ալեքսանդր Պուշկինի հեքիաթների հիման վրա ստեղծված մուլտֆիլմերի հավաքածուում՝ «Տասներկու ամիս (1956)», «Սոյուզմուլտֆիլմ» կինոստուդիայի «Союз» ստուդիայի կողմից։
2005 թվականին մուլտֆիլմը թողարկվել է DVD-ով «Крупный план» կինովիդեոմիության կողմից «Ա. Պուշկինի հեքիաթները» հավաքածուի կազմում։ Սկավառակի ձայնագրության ժամանակ կատարվել է պատկերի ու ձայնի լիակատար վերականգնում։


== Ծանոթագրություններ ==


== Ссылки ==
«Տերտերի և նրա Բալդի ծառայի հեքիաթը» մուլտֆիլմը «Անիմատոր.ռու» կայքում
«Տերտերի և նրա Բալդի ծառայի հեքիաթը» (1973)(անգլ.) ֆիլմը Internet Movie Database կայքում